b'\n_START_ARTICLE_\nCarlos Jim\xc3\xa9nez\n_START_SECTION_\nKarijera\n_START_PARAGRAPH_\nNakon \xc5\xa1to je igrao u omladinskom pogonu San Viator Madrida, Jim\xc3\xa9nez profesionalnu karijeru zapo\xc4\x8dinje 1994. u \xc5\xa1panjolskom prvoliga\xc5\xa1u Adecco Estudiantes. Tamo je ostao do 2006., a s Estudianetsom je 2000. osvojio \xc5\xa1panjolski Kup Kralja. Dok je nosio dres Estudantesa, Jim\xc3\xa9nez je \xc4\x8detiri puta biran na ACB All-Star utakmicu. Nakon 12 sezona provedenih u Estudiantesu, Jim\xc3\xa9nez napu\xc5\xa1ta klub i potpisuje za Unicaja M\xc3\xa1lagu.\n_START_SECTION_\n\xc5\xa0panjolska reprezentacija\n_START_PARAGRAPH_\nJim\xc3\xa9nez je bio \xc4\x8dlan \xc5\xa1panjolske ko\xc5\xa1arka\xc5\xa1ke reprezentacije. Nakon Olimpijskih igara u Pekingu 2008. objavio je da se povla\xc4\x8di iz reprezentacije. Postao je prvim \xc5\xa0panjolcem po broju osvojenih medalja na nekom natjecanju za \xc5\xa1panjolsku reprezentaciju.'